Heikki Zoova

Heikki Zoova (sündinud 13. märtsil 1954 Tallinnas) on eesti tootedisainer ja arhitekt.

Haridus
Lõpetas aastal 1972 Tallinna 10. Keskkooli. Aastal 1974 asus ta õppima ja 1980 lõpetas ERKI tööstuskunsti erialal (õhtuse osakonna). Lõputöö teemaks valis siiditrükipingi, juhendaja oli Tõnu Riit.

Töö ja looming
Aastatel 1978–1995 töötas meistrina Eesti Riiklikus Kunstiinstituudis, kus rajas foto- ja siiditrükilabori.

Juba õpingute ajal tegi tootearendusprojekte Eesti ettevõtete jaoks. Nende hulka kuulusid näiteks ajastuoriginaalsed tapeedid Tammsaare muuseumile Tallinnas ja Carl Robert Jakobsoni Talumuuseumile Kurgjal.

Disainibüroos Madis

Oma elu üheks tähtsamaks perioodiks arvab Heikki Zoova töötamise 1995. aastal loodud MaDise disainibüroos. Koostöös Matti Õunapuu, Hugo Mitti, Arvo Pärensoni ja Raimo Sauga disainiti grupiga ligi 200 projekti: köögi- ja olmetehnikat, lennukite reisijaistmeid, lauaarvuti PC256 ja muid tooteid. Tupolevi tehas oli üks peamisest tellijatest, mis andis võimaluse kasutada oma töös oma aja parimaid tehnilisi lahendusi. Piiride avanedes disainiti kodutehnikat Soome ettevõttele Helkama.

Disainibüroos Ergonooma

Alates aastast 2002 tegeles toodete ja ehitiste projekteerimisega endale kuuluvas disainibüroos Ergonooma OÜ.
 2000–2003 Ökomaja Muhu saarel projekteerimine ja ehitamine
 2005–2010 Koostöö Soome disaineri Ristomatti Ratiaga eri firmade jaoks

Eesti Kunstiakadeemias
2005. aastal töötas Eesti Kunstiakadeemias dotsendina, 2007–2015 tootedisaini osakonna juhatajana. Juhendas koostööprojekte Eesti ettevõtetega ja magistritöid. 2009. aastast on ta kunstiakadeemia erakorraline professor.

 Tähtsamad tööd 
 ERKI lõputööna ehitatud siiditrükipink. Tol ajal oli seade ainulaadne, kuna võimaldas siiditrükitehnikas täpset mitmevärvilist trükki.

 Passiivelamu – Eesti esimene energiasäästlik elamu Muhu saarel. See projekt on disaineri säästliku ja looduslähedase mõtteviisi väljund. Eramu kontseptsioon, tehnilised lahendused ja sisustus olid arhitekti projekteeritud ning ka iseseisvalt ellu viinud (sealhulgas mööbel, valgustid ja vaibad). Heikki Zoova arvestusel kulub maja kütmiseks energiat vähem kui 25 kWh/m2 aastas.

Selle maja eest sai Heikki Zoova 2002. aastal Eesti Sisearhitektide Liidu aastapreemia kategoorias "Parim eramu". Projekteerimiseks ja objekti valmistamiseks kulus ligikaudu viis aastat.

 Koostöös arhitektuuribürooga Kuup projekteeritud bensiinijaam Häädemeestel, 2005.

Disainerit huvitavad energiasäästlik ja jätkusuutlik disain. EKA tootedisaini osakonnas on ta koos üliõpilastega tegelenud elektriliste väikesõidukite ning nende laadimis- ja rendijaamade arendamise ja disainimisega.

Heikki Zoova on kuulunud disainivõistluste (Bruno, SÄSI, Electroluxi Designlab, Abloy jm) žüriidesse.

 Disainimõtlemine 
Disainerit inspireerivad Victor Papaneku ideed ja disainifilosoofia. "Disain peab olema lihtne ja jätkusuutlik" – ütleb disainer, keda häirib mõttetu ressursside raiskamine ja ületarbimine.

Seda põhimõtet järgib Heikki Zoova ka ise – ta elab enda projekteeritud ja ehitatud majas, mis on ehitatud low-tech põhimõtetel – kasutades minimaalselt tehnoloogiat ja maksimaalselt kohalikku energiat.

Oma 50. sünnipäeva puhul sõitis jalgrattaga Malagast Barcelonasse (retk kestis umber 1 kuu, distants oli umbes 3000 km).

 Tunnustus 
 2002 – Eesti Sisearhitektide Liidu aastapreemia sisearhitektuuri kategoorias, Eesti esimene energiasäästlik eramu.
 2015 – Haridusministeeriumi poolt nomineeritud aasta õppejõu kategoorias.
 2018 – disainihariduse preemia tulemusliku panuse Eesti disainiharidusse eest. Selleks ajaks Heikki Zoova õpetanud disaini juba 40 aasta. 
 2025 – Eesti Kultuurkapitali arhitektuuri valdkonna elutööpreemia Eesti disainivaldkonna ühele silmapaistvaimale kujundajale, kelle töö peegeldab Eesti disaini parimaid väärtusi: kvaliteeti, innovatsiooni ja seost kultuuripärandiga

 Valik teoseid 
[Pildid tulevad kohe, kui need aktsepteeritakse Wikipedia poolt]

 Viited 

 Allikad 







Kategooria:Eesti kunstnikud
Kategooria:Eesti Kunstiakadeemia professorid
Kategooria:Tallinna Nõmme Gümnaasiumi vilistlased
Kategooria:Eesti Kunstiakadeemia vilistlased
Kategooria:Sündinud 1954